Dit baan die weg vir verkope in die wêreld se grootste babamelkmark. Aspen se resultate vir die jaar geëindig 30 Junie 2018, verskyn op 13 September ná ter perse gaan. Vooruitsig: ’n Lang positiewe lopie het gevolg ná laagtepunte in 2008 waar die aandeel 2 900 sent per aandeel getoets het.
Die aandeel het teruggesak vanaf ’n absolute hoogtepunt van 44 870 sent. Sedertdien sukkel hy om dié verliese ten volle te verhaal – terwyl hy kritiek bly afmaak oor onreëlmatige prysverhogings van generiese medisyne wat hy verkoop.
As Aspen én die RSI (driemaandeliks) benede hul onderskeie tendenslyne omswaai, kan verkopers die aandeelprys tot by die belangrike steun op 23 360 sent terugrem – en ’n deurbreking op dié vlak, kan ’n skerp daling tot by die steuntendenslyn van sy primêre bultendens ontketen.